બને એવું કે ધંધામાં આકસ્મિક કરોડની ખોટ જાય, યુવાનવયે જોરદાર એટેક આવી જાય, અચાનક એક્સિડન્ટમાં દીકરાનું મોત થઇ જાય, લાખોની કિંમતનો માલ સળગી જાય, કરોડોની મતા લૂંટાઈ જાય, સમાજ વચ્ચે આબરૂના કાંકરા થઇ બેવફા બની જાય, આ અને આના જેવું બીજું કોઈ પણ પ્રકારનું દુ:ખ જીવનમાં ગમે તે પળે આવી જાય એવી શક્યતા જ્યારે પૂરી છે ત્યારે આમાંનું એક પણ પ્રકારનું દુ:ખ આપણને ભાંગી ન નાખે એ અંગે આપણે સતત જાગૃત રહેવાનું છે.